Bejaarde boer vasgebind, vermoor in Stellaŉ Bejaarde boer is Sondagmiddag op sy plaas buite Stella in Noordwes vermoor. ŉ Polisiewoordvoerder, brig. Thulani Ngubane, sê Hendrik Cilliers (77) se liggaam is Sondagaand omstreeks 18:30 sowat 500m van die plaashuis gevind. Hy sê Cilliers se hande en voete was vasgebind en sy mond is met ŉ t-hemp toegebind. Ngubane sê Cilliers is in die kop geskiet en het kneusplekke aan sy gesig gehad. Hy sê die vermeende moordenaars het met huishoudelike items op die vlug geslaan. Ngubane sê Cilliers het alleen op die plaas Erfdeel, sowat 15km buite Stella, gewoon. Niemand is nog in verband met die voorval in hegtenis geneem nie. Die polisie ondersoek die saak.